CELEX: E2007P0003
Language: et
Date: 2007-03-08 00:00:00
Title: Hagi, mille EFTA järelevalveamet esitas 8. märtsil 2007 Islandi Vabariigi vastu (Kohtuasi E-3/07)

9.8.2007   
            
            
               ET
            
            
               Euroopa Liidu Teataja
            
            
               C 186/60
            
         Hagi, mille EFTA järelevalveamet esitas 8. märtsil 2007 Islandi Vabariigi vastu
   (Kohtuasi E-3/07)
   (2007/C 186/09)
   EFTA järelevalveamet, Rue Belliard 35, B-1040 Brüssel, keda esindavad Niels Fenger ja Arne Torsten Andersen, on algatanud 8. märtsil 2007 EFTA kohtus hagi Islandi Vabariigi vastu.
   Hageja taotleb, et kohus:
   
               1.
            
            
               otsustaks, et jättes selleks ettenähtud aja jooksul vastu võtmata sellised meetmed või teatamata nendest järelevalveametile, mida on vaja, et rakendada Euroopa Majanduspiirkonnalepingu II lisa XXIV peatüki punkti 1a teises taandes nimetatud õigusakti (Euroopa Parlamendi ja nõukogu 9. detsembri 2002. aasta direktiiv 2002/88/EÜ, millega muudetakse direktiivi 97/68/EÜ liikurmasinatele paigaldatavate sisepõlemismootorite gaasi- ja kübemeheite vähendamise meetmeid käsitlevate liikmesriikide õigusaktide ühtlustamise kohta), nagu kohandatud EMP lepinguga selle protokolli nr 1 alusel, on Islandi Vabariik jätnud täitmata oma kohustuse vastavalt kõnealuse õigusakti artiklile 2 ja EMP lepingu artiklile 7, ja
            
         
               2.
            
            
               kohustaks Islandi Vabariiki kandma menetluskulusid.
            
         Õiguslik ja faktiline taust ning hagi toetuseks esitatud asjaolud.
   
               —
            
            
               Käesolev kohtuasi käsitleb keskkonnakaitse direktiivi rakendamata jätmist.
            
         
               —
            
            
               EFTA järelevalveamet väidab, et Islandi valitsus ei ole tõestanud, et ta on kõnealust direktiivi rakendanud.
            
         
               —
            
            
               EFTA järelevalveamet väidab, et Islandi valitsus ei ole vaidlustanud väidet, et ta ei ole kõnealust direktiivi rakendanud.